বিকট শব্দে করে থেমে গেল ট্রেন! চাঞ্চল্য কোচবিহারে

ওয়েব ডেস্ক : বিকট শব্দে থামল ট্রেন (Train)। চাঞ্চল্য কোচবিহারে (Cooch Behar)। এমন অবস্থায় চাঞ্চল্য ছড়িয়ে পড়ে যাত্রীদের মধ্যে। হুড়োহুড়ি করে ট্রেন থেকে নামতে শুরু করেন যাত্রীরা। জানা গিয়েছে, প্যান্টোগ্র্যাফ (Pantograph) ভেঙে পড়ার কারণে এমন বিপত্তি দেখা যায় সেখানে। ফলে ওই শাখাতে ট্রেন কিছুটা দেরিতে চলছে।

বুধবার দিনহাটা-আলিপুরদুয়ার প্যাসেঞ্জার বামনহাট থেকে যাচ্ছিল আলিপুরদুয়ারের দিকে। বিকেল চারটে নাগাদ তা পৌঁছয় মাসানকুড়ায়। জানা গিয়েছে সেই সময় বিদ্যুৎ গ্রহণকারী যন্ত্র বা প্যান্টোগ্র্যাফ ভেঙে পড়ে। এর পরেই বিদ্যুৎহীন হয়ে যায় ট্রেনটি। ফলে সেটি বিকট শব্দ করে দাঁড়িয়ে পড়ে।

আরও খবর : শান্তনুর বাড়ি ঘেরাও, মতুয়াগড়ে ধুন্ধুমার কাণ্ড, কী বললেন মমতা বালা ঠাকুর?

এই বিকট শব্দ শুনে আতঙ্কিত হয়ে পড়েন যাত্রীরা। ট্রেনের কামরা থেকে বেরতে শুরু কেন তাঁরা। প্রথমে না বুঝতে পারলেও পরে বোঝা যায় ট্রেনের প্যান্টোগ্র্যাফ ভেঙে পড়েছে। এর ফলে দীর্ঘক্ষণ দাঁড়িয়ে দিনহাটা-আলিপুরদুয়ার প্যাসেঞ্জার। এর ফলে ট্রেন (Train) চলাচল ব্যহত হয়। তবে এই ঘটনায় কেউ আহত হননি বলেই খবর।

এই ঘটনার পর ওই লাইনে দেরিতে চলছে ট্রেন। চূড়ান্ত ভোগান্তির শিকার হয়েছেন সাধারণ যাত্রী। এক যাত্রী এ নিয়ে বলেন, ট্রেনটি বিকট শব্দ করে দাঁড়িয়ে পরে। প্রথমে বুঝতে পারিনি। পরে দেখি ট্রেনের বিদ্যুৎ গ্রহণকারী যন্ত্র ভেঙে পড়েছে। ট্রেনের এক আধিকারিক জানিয়েছেন, ইতিমধ্যে যোগাযোগ করা হয়েছে কর্তৃপক্ষের তরফে। ব্যবস্থা নেওয়া হচ্ছে বলেও জানানো হয়েছে।