SIR কাজ সেড়ে বাড়ি ফেরার পথে দুর্ঘটনায় মৃত্যু হল BLO-র

কোচবিহার: এবার কোচবিহারে (Cooch Behar) মৃত বিএলও (Cooch Behar BLO Died)। ভোটার তালিকার সংশোধনী কাজ সেরে বাড়ি ফেরার পথে পথ দুর্ঘটনায় মৃত্যু হল এক বিএলও । মৃত ওই বিএলওর নাম ললিত অধিকারী। বিএলও-র মৃত্যুতে শোকের ছায়া নেমে এসেছে এলাকায়। ওই বিএলওর বাড়ি শীতলকুচি (Sitalkuchi Cooch Behar) বিধানসভার বড় ধাপের চাত্রা গ্রামের গোসাইঘাট অঞ্চলে।

পরিবার সূত্রে জানা যায়, গতকাল সন্ধ্যা সাতটা নাগাদ মাথাভাঙার ধরলা নদীর পঞ্চানন ব্রিজে কাছে নিজের বাইকের সঙ্গে একটি পিকআপ ভ্যানের সংঘর্ষ হয়। এরপর গুরুতর আহত অবস্থায় প্রথমে মাথাভাঙা হাসপাতালে নিয়ে যাওয়া হয়, প্রাথমিক চিকিৎসার পর অবস্থার অবনতি হলে রাতে কোচবিহারে একটি বেসরকারি হাসপাতালে নিয়ে আসা হয় তারপর কিছু সময় বাদে সে বেসরকারি হাসপাতালেই মৃত্যু হয় ললিত প্রামাণিকের।

আরও পড়ুন: SIR আতঙ্ক! ভগবানগোলায় মর্মান্তিক ঘটনা

ললিত অধিকারী মহিষ মুড়ি শিয়ালডাঙা প্রাথমিক বিদ্যালয়ের শিক্ষক ছিলেন। ২০৫ নম্বর বুথের বিএলএর দায়িত্ব ছিলেন তিনি। বৃহস্পতিবার সময় মতন তিনি স্কুলে যান দু তিন ঘন্টা স্কুলের কাজ সেরে তারপর তিনি নির্বাচনে কাজে বের হন। নির্বাচনের কাজ সেরে বাড়ি ফেরার পথে এই পথ দুর্ঘটনা। ললিত অধিকারী স্ত্রী শ্যামলী অধিকারী জানান, সকালে স্কুলে যাওবার আগে, এসআইআর এর কিছুটা কাজ তিনি বাড়িতে সাড়েন। তারপর স্নান খাওয়া দাওয়া করে স্কুলে চলে যান। স্কুলের কাজ সেরে তিনি আবার এসআইআর-এর কাজে বেরোনোর কথা যখন দুর্ঘটনা হয়। ঘটনাস্থল থেকেই আমাদের ফোন করা হয় তারপর আমরা মাথাভাঙা হাসপাতালে পৌঁছাই সেখানে অবস্থার খারাপ হলে আমরা কোচবিহারে একটি বেসরকারি নার্সিংহোমে নিয়ে যাই। কোচবিহারের বেসরকারি হাসপাতালে মৃত্যু হয়। ললিত অধিকারীর ভাই রঞ্জিত অধিকারী জানান, এক্সিডেন্ট এর পরই দাদার মোবাইল থেকে আমাকে ফোন করা হয়েছিল জানানো হয় আপনার দাদা এক্সিডেন্ট হয়েছে তাড়াতাড়ি মাথাভাঙা হাসপাতালে চলে আসুন। আমরা খবর পেয়ে তাড়াতাড়ি মাথাভাঙা হাসপাতালে পৌঁছই।

অন্য খবর দেখুন